নই দিল্লীগী বিজ্ঞান ভবন্দা পাংথোকপা সি.পি.এস.ই. কনক্লেব ২০১৮দা প্রধান মন্ত্রীনা পীখিবা ৱারোলগী ইংলিসকী ৱাহন্থোক

হেবী ইন্দস্ত্রী অমসুং পব্লিক ইন্তর্প্রাইজগী ঐগী খোংলোই মন্ত্রী শ্রীমান অনন্ত গীতেজী, রাজ্য মন্ত্রী শ্রীমান বাবুল সুপ্রীয়োজী, ঐগা লোইনবা পি.কে. মিশ্রাজী. শ্রী পি.কে. সিনহাজী, লৈবাক্কী মফম পুম্নমক্তগী লেংবীরক্লিবা সেন্ত্রেল পব্লিক সেক্তর ইন্তর্প্রাইজগী শক্নাইরবা ওফিসরশিং, মফম অসিদা লেংশিনবীরিবা শক্নাইরবশিং, ইবেম্মা অমদি ইবুংঙোশিং। ঐখোয়গী অনন্ত গীতেজী ঈশৈ শক্তে অদুগা বাবুলজীদি শকই। পব্লিক সেক্তর অসিদা, অনৌবা হৌদোক্লিবা ঐখোয়গী অপীকপা তাইবং অমা য়াওরি। অমসুং ঐনা অদোম পুম্নমকপু সি.পি.এস.ই. কনক্লেবতা তরাম্না ওকচরি। অদোম পুম্নমকপু হন্না হন্না নুংঙাইবা ফোংদোকচরি। হৌখিবা পুং ১–১.৫ অসিদা মফম অসিদা উৎখিবা প্রজেন্তেসন অদুদা অদোমগী হোৎনজমন, অদোমগী থৌনা অমসুং য়াম্না পাকথোক–চাউথোক্না ঐনা মসি হায়জবা ঙম্মি মদুদি ক্লেরিতী ওফ থোৎস, মসি ঐনা ময়েক শেংনা উবা ঙম্মি। কোওপরেৎ গবর্নেন্সতগী হৌরগা ইনোবেসনশিং, তেক্নোলোজী অমসুং ন্যু ইন্দিয়াদা অদোমগী মীৎয়েং, অদোমগী ৱাখল্লোনসু খঙননবগী তাঞ্জা অদু ঐহাক্না ফংজখি। অসিগুম্বা লাইবক ফবা অসি কনাগুম্বা প্রধান মন্ত্রী অমত্তনা ফংলমগদ্রা ফংলমলোইদ্রা হায়বা ঐ খঙদে, ঐদি ফংলে। প্রজেন্তেসন্দা য়াওরিবা তীমশিং, মদুগা লোইননা ৱারী–ৱাতাই তৌনখিবা, পুম্নমক অদুবু ঐনা নুংঙাইবা ফোংদোকচরি মরমদি মখোয়না অদুক্কী মতিক নৈনরমগনি অমসুং রিফরেন্স কয়ামরুমসু খোমজিল্লমগনি। অদুগা মখোয়গী নুংতিগী পাংথোক্লিবা থবকশিংদগী খরা থৈদোক্তুনা মখোয়না খন্ননবগী তাঞ্জাসু ফংলমগনি। হৌজিক ঐঙোন্দা হায়বীখি মদুদি হৌখিবা থা খরা অসিদা অদোম পুম্নমক্না খন্না নৈনবগী শাংলবা থৌরম অমা পাংথোকখি। মাগী মাগী মরি লৈনবা সেক্তরশিংদা করম–করম্বা ত্রান্সফোর্মেতিব চেঞ্জ পুরক্কনি। মসিগী মতাংদা অদোম্না য়াম্না মুন্না খন্ন–নৈনখি অমসুং অদোমদা খঙহঞ্জরি মদুদি অদোম্না মফমদুদা করিগুম্বা খরা তৌবা মতমদা অদোমগী মতাংদা ঐসু অদুম্মক তৌদুনা লৈ অদোমগী ওফিসরশিংবু কৌ–কৌদুনা, মরমদি ঐনা পাম্মি মদুদি ঐগী ৱাখল্লোনসু অদোমগী ৱাখল্লোনগা লোইনহনগদবনি। অদুনা মখল অমরোমদা পুম্নমক্না মাগী–মাগী মফম অদুদা খন্ন–নৈনবগী থৌওং অসিবু মখা চৎথনখি। মহৌশা ওইবা মওংদা অদোমনা পুন্সিগী নুংতিগী ওইনা মায়োক্নরিবা শিংনবা কয়াগী মরমদা খন্ন–নৈনখি। সরকারনা অদুগুম্বা অরুবশিং অদুবু কোকহন্নবগীদমক্তসু লেপ্তনা থবক পাইখৎলি। হৌখিবা চহি মরিরোম অসিদা সরকারনসু পব্লিক সেক্তরগা মরি লৈনবা লুপশিংবু হেন্না ফবা থৌওং উৎপা ঙম্ননবা ওপরেস্নেল ফ্রীদম পীরি । মরূপশা, নীং খা তম্লবা মতুংদগী পব্লিক সেক্তর অন্দর্তেকিংশিংনা লৈবাক শেমগৎপদা লৈবাক্কী শেনমীৎলোন্দা য়াম্না মরু ওইবা থৌদাং য়ারি। ভারতনা ফন্দগী মথৌ তারকপা, তেক্নোলোজী পাম্লকপদা, তোঙান তোঙানবা সেক্তরদা ইনভেস্তমেন্ত পাম্লকপদা, অমসুং পুম্নমক অসি ফংবা অদুদি অরাইবা ওইরমদে। মতম অদুদা পব্লিক সেক্তর ইন্তর্প্রাইজনা লৈবাক অসিগী তঙাইফদবশিং মপুং ফাহন্নবগীদমক থৌদাং য়াখি। অফবা ব্রান্দ মখল মখা কয়ামরুম লিংখৎখি। পৱরগী প্রদক্সন, পৱরগা মরি লৈনবা ইক্ব্যুইপমেন্তকী দিজাইনিং, স্তীলগী প্রদক্সন, থাও, মিনরেল, কোইলা অসিগুম্বা সেন্তর কয়া মরুমদা মাগী মাগী থবক পাইখৎখি। প্রাইভেত সেক্তরগী থৌদাং অদু অদুক মরু ওইনা লৌনদ্রিঙৈ মতম অদুদা অদোম্না ভারতকী শেনমীৎলোন্দা খোংজেল হাপ্পীখি। ঙসিসু অদোমগী ইন্সতিত্যুৎনা ভারতকী শেনমীৎলোন্দা শুপ্নগী মপাঙ্গল কলহনবতা নত্তনা ইন্দস্ত্রিয়েল এক্তিবিতিজদা কেতলিস্তকীসু থবক পাইখৎলি। মরুপশা, প্রাইবেৎ সেক্তরদা ঐখোয়না সি.ই.ও. অমগী মরমদা ঙাংনরকপদা মাগী এসেসমেন্ত অদু ৱাফম অসিনা ফোংদোকই মদুদি শেয়র হোল্দরশিংগীদমক্তা মহাক্না প্রোফিৎ কয়া য়াম্ন তাল্লবগে । প্রোফিৎ অসি পব্লিক সেক্তর ইন্তর্প্রাইজেসগীদমক্তসু মরু ওই। অদুবু মসিগা লোইননা মখোয়গীদমক্তসু য়াম্না চাউবা থৌদাং অমসু ওই, মখোয়বু শেন্নবা তাই মদুদি খুন্নাইগী পুন্সিগীদমক্তা সোসাইতীগীদমক্তা কয়া য়াম্না অফবা তৌরবগে। ঐখোয়না ইশাবু ঙমখৈ অমদা থমজবা ঙমদে। ঐখোয়না খুন্নাই অপুনবগী অকোইবা অসি য়েংশিনবা তাই। মখল অমরোমদা পি.এস.ই.গী অশেংবা ৱাহন্থোক্তি প্রোফিৎ অমসুং বেনিফিৎ জেনরেতিং ইন্তর্প্রাইজেস হায়বনি। হায়বদি শেয়র হোল্দর্স খক্তগী প্রোফিৎ নত্তনা সোসাইতীগী বেনিফিৎসু জেনরেৎ তৌবনি। ঐখোয়না বেনিফিৎকী ৱারি পল্লকপা অসিদা, অদোম ওফিসিয়েল পুম্নমক্কী অমসুং পি.এস.ই. স্তাফকী হোৎনজমন অমসুং কৎথোকপা অদুবু করম্না কাওথোকপা ঙমগনি। খুদোংচাবা ফংবা ৱাৎপা, অরাপ্পা মনুং হঞ্জিনবা য়ৌশিনবদা লুবা মফমশিং অমসুং অরুবা ফিভমদা কয়ারক থবক তৌবা তারিবা, খুদোং চাদবা কয়া মরুম লৈবা মফম ওইজদুনসু অদোম পুম্নমক্না চপ য়ুংনা লেপখি। লৈবাক্কীদমক্তা অরুবা পুম্নমকপু, অৱাবা পুম্নমকপু অদোম পুম্নমক্না খাংখি। অদোমগী থৌনা অদুনা মরম ওইদুননি সরকারনা অচৌ অচৌবা ৱারেপ লৌবদা ঙসি মাই পাক্লিবা । খুঙ্গং খুদিংমক্তা মৈ ফংহনবগী ৱাফম্বু ওইরো নত্রগা লৈবাক অসিগী লাইরবী ইমা–ইবেলশিংগী চাকখুম ফাওবা এল.পি.জি. গ্যাস ফংহনবগী ৱাফম্বু ওইরো, অদোমগী ইন্সতিত্যুৎশিংগা মরি লৈনরিবা শিন্মী লাখ কয়ামরুমগী চোকথবা লৈত্রবা হোৎনজমন অদু য়াওদনা মসি ওইথোকপা ঙম্লোই। প্রজেন্তেসন অসিদা ঐখোয়না থবক অসিগী স্কোপ অমসুং অপীবা মতম অদুসু উরে। মরূপশা, ঙসিগী তাইবং অসিদা শুপ্নগী পুৱারী ফজবা, ৱাৎত–পাদবা ওইবা অসি খক্তনা ৱাফম অসি লোইবা য়াদ্রি। মসিনা করিসু তৌনবা ঙম্লোই। লৈরিবা শিংনবা অসিগী মতুং ইন্না অহোংবা পুরকপগী মথৌসু তাই। অদুনা ঐনা থাজৈ মদুদি ইকোনোমিক দিসিজন মেকিংদা আইদিয়েলিজম অমসুং আইদিওলোজী অসিখক্তনা মতিক চাবা ওইদ্রি। মসিদা প্রাগমেতিজম অমসুং প্রাক্তিকেবিলিতীসু য়াওহনগদবনি। সেক্তর অমা হেক্তা ওইরবসু ২১শুবা চহি চাগী শেনমীৎলোনগী ৱাফম পল্লকপদা, ঐখোয় পুম্নমকপু লমজিংবীরিবা, ঐখোয়গী দ্রাইবিং ফোর্স ওইরিবা মন্ত্রদু ইন্তর্প্রাইজ অমসুং ইনোবেসন্না ওইগদবনি। মরূপশা, ঙসি ফাওবদা ঐখোয়না পি.এস.ই.শিং অসি নবরত্ন ওইনা ক্লাসিফাই তৌদুনা লাক্লি। অদুবু হৌজিক্তি মসিগী মতাংদসু তুংগী খনবগী মতম অদু লাক্লে। ঐখোয়না ন্যু ইন্দিয়া রত্ন শেম্বগী মতাংদা খনবা য়ারোইদ্রা? অদোম ‘ন্যু ইন্দিয়া’ রত্নশিং ওইহন্নবা অমসুং শেম্ননবা তেক্নোলোজী অমসুং থৌওংশিংদা অহোংবা পুরক্নবা শেম শারবরা? ঐনা থজৈ মদুদি ন্যু ইন্দিয়া শেম্বদা অদোম্না শরুক য়াবা অসি পি. ৫গী ফোর্মুলা য়ৌদুনা হেন্না মতিং লৈবা য়াই। পি.৫ হায়বদি – পর্ফোরমেন্স, প্রোসেস, পর্সোনা, প্রোক্যুর্মেন্ত অমসুং প্রিপ্যার। মরূপশা, অদোম পুম্নমক্না অদোমগী ওপরেস্নেল অমসুং ফাইনান্সিয়েল পর্ফোরমেন্সকী বেঞ্চমার্ক অদু মথক্তা হেন্না পুখৎপা মথৌ তাই। ইশা–ইশাগী সেক্তরশিংদা মালেম অসিদা খ্বাইদগী হেন্না ফরিবা অদুগা চাংদম্ননবা ইশাবু শেম শাদুনা লৈবা তাই। ঙসি মালেম পুম্নমক্তা ঙাংনরি মদুদি ভারত অসি চহি খরগী মনুংদা ইকোনোমী দোলর ত্রিয়ন ৫দা হোংলগনি। মসি ফংনবগীদমক্তা জি.দি.পি.দা খোংজেল মথৌ তাই, মদু ফংনবগীদমক্তা ভারতকী পব্লিক সেক্তরগী য়াম্না চাউবা থৌদাং লৈ। মরূপশা, ঐঙোন্দা তমখি মদুদি চহি ২০১৭–১৮দা পি.এস.য়ু.গী মাইকৈদগী জি.দি.পি.দা নেৎ ভেল্যু এদিসনগী শরুক চাউরাক্না চাদা ৫ ওইখি। মতমগী মতুং ইন্না মসি হেনগৎহন্দুনা শরুক অনি ওইহনবা তাই। অদোম পুম্নমক্কী কলেক্তিব ইফোর্ত অদু, পি.এস.য়ু.শিং দাইরেক্ত অমসুং ইন্দাইরেক্ত তেক্সকী মতুংদা লৈবাক অসিদা রেভিন্যু জেনরেসনগী অহুমশুবা পান্দম ওইহনবা অসোমদা থমগদবনি। ঐখোয়গী অসিদা হায়নৈ – ‘উদ্যোগসম্পন্নং সমুপৈতে লক্ষ্মীঃ’ হায়বদি ইন্দস্ত্রী তৌবা মীওইগী মফমদা লক্ষ্মীনা চংই। লৈবাক অসিগী কান্ননবগীদমক্তা, ঐখোয়গী পি.এস.য়ু.শিং মপুং ফাবা অমসুং মখোয়না লৈবাক অসিবু মপুং ফাহনবা অসি মথৌ তাই। ঙসি, করিগুম্বা ঐখোয়না ভারত সরকারগী পব্লিক সেক্তর পুম্নমক্কী ইক্বুইতীবু এন্তাইতী অমা ওইনা য়েংলগদি, রিতর্ন ওন ইক্বুইতী অদু চাউরাক্না চাদা ১১ ওইরি। মসি প্রাইবেৎ সেক্তরগা য়েংনরুবদা অতোপ্পা অফবা বিজিনেস বেঞ্চরগী মতাংদা হন্থৈ, ঐগী ওইনা পারুবদা য়াম্না হন্থৈ। মরম অসিনা ঐনা পাম্মি মদুদি সি.পি.এস.ই. মেনেজমেন্তনা মসিগী মতাংদা হেন্না পুক্নীং চংহন্নীংই অমসুং পোলিতিক্সকা লোইননা মসি হেনগৎহন্নবা ৱারেপ লৌগদবনি। মতৌ অসুম্না অতোপ্পা পি. হায়বদি প্রোসেসকী মতাংদা হায়রগদি অসুম্না ওইহনবা তাই মদুদি, নুং–পান ফাওনা উবা হেনগৎনবা, অরোন অথুপ লৈতবা হেনগৎনবা অমসুং মালেমগী থাক্তা হেন্না ফবা মওংদা দেলিবর তৌবা ঙমহনগদবনি। ঐখোয় ইশাদা ৱাহং অসিসু হংজবা তাই মদুদি ন্যু ইন্দিয়াদা ভারতকী পি.এস.য়ু.শিং অসি মতৌ করম্না মথংগী চহি ৫ নত্রগা ১০দা গ্লোবেল গ্রেৎ–নেস অসিদা হাপচিনবা ঙমগদগে। মতৌ করম্না মসিদা ইনোবেসন মশিং য়াম্না পাংথোকপা ঙমগনি, থৌওংশিং অমসুং পোলিসীশিংদা করম্বা মওংদা শেমদোক্তুনা তেক্স রেভিন্যু হেনগৎহনবগা লোইননা ইমপ্লোইমেন্ত জেনরেসনগীসু অনৌবা তাঞ্জা ফংহনগনি। মাইকৈ পুম্নমক অসিদা খন্নবা অসি মথৌ তাই হায়না ঐনা খল্লি। পব্লিক সেক্তরগী কম্পেনীশিংগী গ্লোবেল সিনারিয়োদা কম্পিতেতিব ওইবা অসি মথৌ তাই। অদোম্না য়ুরোপকী লৈবাক কয়াদা উবা ফংবীগনি মদুদি পব্লিক সেক্তরগী কম্পেনীশিং পৱর সেক্তরদা, এতোমিক সেক্তরদা য়াম্না ফজনা থবক তৌরি। মখোয়গী ৱর্কিং মোদেলদগীসু ঐখোয়না ময়াম অমা তমজবা য়াই। মরূপশা, বিজিনেস ইনভাইরনমেন্তা মালেমগী ওইবা মওংদা অহোংবা পুরক্লিবা অসিগুম্না, মসিদা মীৎয়েং থম্লদুনা দিসিজন মেকিংদা খোংজেল থুবগা লোইননা ফ্লেক্সিবিলিতী পুরকপা অসিসু মতমগী অপাম্বনি। হৌখিবা মতম খরদা মালেম অসিদা, রিস্ক লৌদবগী ৱাখল্লোন্না মরম ওইদুনা সরকারগী ইন্তর্প্রাইজেসশিংনা অমাংবা মায়োক্নখিবগী খুদম কয়া উবা ফংখ্রে। অসিগুম্বা মতাং অসিদা থাক খুদিংমক্তা দিসিজন মেকিং অসি স্ত্রীমলাইন তৌবা মথৌ তাই। মরম অসিনা অহুমশুবা পি. হায়বদি পর্সোনা অসি হেন্না মরু ওই। দিসিজন মেকিং অসি করিগুম্বা ঐখোয়গী তেলেন্ত পুল লৈরবতদা কান্নবা পুরক্কনি। তেলেন্ত অসিবু ঐখোয়না পুখৎপা ঙম্লবরা, ঐখোয়না বেঞ্চ অসি মপাঙ্গল কলহনবা ঙম্লিবরা হায়বসিদা ঐখোয় ৱাখল চংবা মথৌ তাই। ফ্লেক্সিবল দিসিজন মেকিং, অফবা তেলেন্ত অমসুং তেক্নোলোজী – ৱাফম অহুম অসি করিগুম্বা ইন্সতিত্যুৎ অমগা পুন্সিল্লবদি মসিগী খোংজেল অসি কনানসু থিংবা ঙম্লোই। অমসুং ঐঙোন্দা তমলখি মদুদি তেক্নোলোজীগী লমদা ইনোবেসনবু য়োকখৎনবগীদমক্তা অদোম্না হৌজিক উৎখিবা প্রজেন্তেসন্দা ফোংদোকখিবদা তেক অপ ইন্দিয়া মিশন্দা মরু ওইবা পান্দম থম্নবগী ৱারেপসু লৌরে। ঐনা মসিগীদমক থাগৎপা ফোংদোকচরি অমসুং মদুগী মাই পাক্নবগীদমক থৌনীজরি। প্রোক্যুরমেন্ত অসিসু য়াম্না মরু ওইরি। মরূপশা, অদোমগী ইন্সতিত্যুৎশিংদা প্রোক্যুরমেন্তকী পোলিসীশিংদা অহোংবা পুরকপা অসি লৈবাক্কী মাইক্রো, অপীকপা অমসুং মেদিয়ম ইন্তর্প্রাইজেস – এম.এস.এম.ই. সেক্তরবু হেন্না মপাঙ্গল কলহনবা ঙমগনি। ঐনা অদোমগী মাংদা ৱাফম অমা থমজগে। চহি ২০১৬তা পি.এস.য়ু.শিংনা লুপা কোতি লাখ ১ লিশিং ৩০দগী হেনবা প্রোক্যুরমেন্ত তৌখ্রে। মসিগী মনুংদা চাউরাক্না লুপা কোতি লিশিং ২৫গী পোৎলম খক, শুপ্নগী লুপা কোতি ২৫গী পোৎলম খক এম.এস.এম.ই. সেক্তরদগী লৌখি। অদোম পুম্নমক্না অমত্তা ওইনা পুন্সিন্দুনা অসিগুম্বা মেকানীজম অমা শেম্বা ঙমলোইদ্রা, লৈবাক অসিগী অপীকপা অমসুং ইন্দস্ত্রী মচাশিংদগী খ্বাইদগী য়াম্না পোৎ লৈবা ঙমগদবা অদুগুম্বা ফ্রেমৱর্ক অমা শেম্বা ঙমলোইদ্রা? মরু ওইনা লৈবাক অসিগী শোৎথহৌরবা মফমশিংদা লৈবা ইন্দস্ত্রীশিং, মখোয়গী হেন্দ হোল্দিং অদোমগী মাইকৈদগী ওইথোকপা ঙমগনি। অদোম্না শোইদনা খঙবীরমগনি অমসুং অদোম্না প্রজেন্তেসন অমদসু পনবীখি মদুদি ভারত সরকারনা গোবর্মেন্ত ই মার্কেৎ – জেম কৌবা পোর্তেল অমা শেমলে। অফবা থৌরাং অমা পাইখৎলে। মসিনা এম.এস.এম.ই. সেক্তরগীদমক্তা য়াম্না চাউবা অনৌবা ইনর্জী অমগী মথৌ তৌরি। য়াম্না তেনবা মতমদা ওনলাইন পোর্তেল অসিদা চাউরাক্না লুপা কোতি লিশিং ৬ মখাইগী ললোন ইতিক পাংথোকখ্রে। অদোমগী ইন্সতিত্যুৎসু মসিবু য়াম্না শিজিন্নরগদি নুং–পান উবসু হেনগৎলক্লগনি লোইননা এম.এস.এম.ই. সেক্তরসু কান্নবা ফংলগনি। হৌজিক অদোম্না য়াম্বদগী য়াম্লবা পোৎলমশিং অদোমগী লৈবাক্কী স্মোল ইন্দস্ত্রীশিংদগী লৈবীরগদি অরাপ্পা মনুং হঞ্জিনবা মফমশিংদসু থবক ফংবগী অনৌবা খুদোংচাবা পোক্লগনি। মসিদা নত্তনা অদোমগী ইন্সতিত্যুৎশিংগী মতেংনা এম.এস.এম.ই.শিংদা ফন্দ এলোকেসন অমসুং তেক্নিকেলগী মতেং অদুক্কী মতিক য়াম্না ফংলিমখৈ মদু মপাঙ্গল কনগদৌরিবনি। এম.এস.এম.ই. সেক্তরগী কেপাসিতী বিল্দিং অসি অদোমগী পান্দমশিংগী মনুংদগী অমা ওইনগদবনি। অমসুং মদু হৌজিক অদোমগী ৱাশক্তা মদুগী মতাংদসু পনখিবগুম তৌখি। অদোম্না অদোমগী খঙ–হৈবশিং অদু অপীকপা ইন্দস্ত্রীশিংদা অদুক্কী মতিক য়ৌহল্লিমখৈ, লৈবাক অসিবু মশা মরোম লেপচবা ঙমহন্নবা হোৎনরিবা থবকশিং অসি অদুক্কী মতিক খোংজেল য়াংনা চংশিনবা ঙমগদৌরিবনি! ঐনা ৱাফম অমসু অদোমদা হায়জরি মদুদি অদোম্না মসিগী মতাংদসু মতম পুম্নমক্তা পুক্নীং চংবীগদবনি মদুদি এম.এস.এম.ই.শিংগী শেল পীথোকপদা খক থেংথরোইদবনি। পেমেন্ত থেংথবনা অপীকপা ইন্দস্ত্রীশিংদা করম্বা মখলগী অৱাবশিং মায়োক্নবগে হায়বদু অদোম্না হেন্না খঙবীরিবনি। লৈবাক অসিগী মেন্যুফেকচরিং সেক্তরনা সেন্ত্রেল পব্লিক সেক্তর ইন্তর্প্রাইজেসতগী থৌনা য়াম্না ফংবা য়াই। রুরেল হাউজিং, রেন্যুএবল ইনর্জী, সোলর, তেক্সতাইল, ফার্মা, তুরিজমগুম্বা সেক্তর কয়ামরুমদা নৌনা শেমদোক–শাদোকপদা অদোমনা অচৌবা থৌদাং লৌবা য়াই। মরূপশা, তুংলমচৎকীদমক্তা ঐখোয়না শেম–শাবা অসিমক্না ঐখোয়বু মঙাশুবা পি.গী মাইকৈদা পুরি অমসুং মঙাশুবা পি. অদুদি – প্রিপ্যারনি। ভারতকী পি.এস.য়ু.শিংদা তেক্নোলোজিকেল দিসরপসনশিংগুম্বা আর্তিফিসিএল ইন্তিলিজেন্স, ক্বান্তম কম্প্যুতিং, ইলেক্ত্রিক ভেহিকলশিং, রোবোতিক্সতা ৱাখল থমলদুনা ইশামক শেম–শাজবা তাই। ২০২০ ফাওবদা ভারতকী গ্লোবেল ইন্তর্নেৎ ওফ থিংস মার্কেৎতা ভারতকী শরুক অসি চাদা ২০ ফাওবা ওইরক্কনি হায়না থাজবা থম্লি। মসি চাউরাক্না লুপা কোতি লাখ ২০ লোমগী কৈথেলনি। থাজনরিবদি, ইন্দস্ত্রীয়েল মেন্যুফেকচরিংদা ইন্তর্নেৎ ওফ থিংসকী শরুক অসি চাদা ৬০ ওইরক্কনি হায়বসিসুনি। ভারতকী পি.এস.য়ু.শিংনা মসিদা ৱাখল থম্লদুনা তুংগী লালোং য়াৎলিবরা? অদোম দেতা এনলাইসিস তৌবীরিবরা? মরূপশা, অদোম্না হোৎনরিবশিং অসিদা দিজিতাইজেসন, এনলাইতিক্স, ই–মোবিলিতী অমসুং ব্লোক–চেনগুম্বা অনৌবা তেক্নোলোজীনা অদোমগী মতেং পাংগদৌরি। তেক্নিক অসিনা অনৌবা বিজিনেসতা অদোমগীদমক্তা তাঞ্জা পীবা ঙমগনি। ঙসিগী তারিক অসিদা ফাইনান্সিয়েল মার্কেত্তা অনৌবা ইনোবেসন তৌরিবশিং অসি, ইনভেস্তকীদমক্তা অচৌবা থোং অমা ফংলিবা অসিগীসু কান্নবা লৌবা ঙমগনি। মরূপশা, অদোম্না লৈবাক্কী মথৌ তাবশিং অমসুং মরু ওইবশিংগা লোইননা থোং মান্ননা চৎমিন্নরগদি হেন্না ফবা ফল পুরকপা অসি শোইদ্রবনি অমসুং ঐনা মপুং ফানা থাজৈ মদুদি ঐখোয়গী লৈবাক্কী পি.এস.সু.শিংদা ন্যু ইন্দিয়াগী চেঞ্জ এজেন্ত ওইনবগী মতিং মপুং ফানা য়াওই। ঙসি মফম অসিদা থৌরম অসিদা ঐহাক অদোমগী মাংদা ৱাহং ৫ ওইনা শিংনবা ৫ খক থম্বা পাম্মি। অদোম্না ঙসি থম্বীরিবা অসিগী ৱাংমদা করিসু হায়রোই। অদোম্না হায়বীখিবশিং অদুগী মনুংদগী ঐগী ওইবা মওংদা থমজগে। অমসুং ঐনা থাজৈ মদুদি অদোম্না মসি শোইদনা তৌবা ঙমগনি। শিংনবা ৫ অসিনা ন্যু ইন্দিয়াদা অদোমগী রোল অদু অমুক হন্না ফোংদোক্কদৌরিবনি। ঐহাক য়াম্না কুপথররোই অদুবু ৱাহং ওইনা চাউরপ চাউরপ অদোমগী মাংদা থমজগে। ঐগী অহানবা ৱাহং: ২০২২, নীং খা তম্বা চহি ৭৫ শুরগনি। ২০২২ ফাওবদা ভারতকী পি.এস.য়ু.শিংনা মখোয়গী জিওস্ত্রাতেজিক রীচ কদাই ফাওবা য়ৌশিনবা ঙমগনি? য়ৌশিনবা ঙম্লগদি মতৌ করম্ননো? ঐগী অনিশুবা ৱাহং: ২০২২ ফাওবদা ভারতকী পি.এস.য়ু.শিংনা লৈবাক অসিগী ইম্পোর্ত বিল হন্থহনবদা মতৌ করম্না মতেং পাংবা ঙমগনি? ঐগী অহুমশুবা ৱাহং: ২০২২ ফাওবদা ভারতকী পি.এস.য়ু.শিংনা মতৌ করম্না মখোয়গী মরক্তা, মরমদি মসি য়াম্না চাউবা ৱাফম্নি, মখোয়গী মরক্তা ইনোবেসন অমসুং রিসর্সকী ইন্তিগ্রেসন তৌগনি? ঙসি ঐখোয় ইশা–ইশাগী মফমদা লৈরি, তোঙান তোঙানবা থবক তৌরি। মদুনা মরম ওইদুনা ঐখোয়গী হ্যুমেন রিসোর্সসু অরেম্বদা মাংলি। কনানা থবক অমা তৌবদু অতোপ্পা অমনা জেরোদগী হৌই। করিগুম্বা মসিদা ঐখোয়গী কোওর্দিনেসন তৌমিন্নরগদি অদোম্না খনবীবা য়াই অমুক্তদা কয়াদা চাউনা চোংবা য়াগদগে হায়বদু অমসুং মরম অসিনা ঐনা ইন্তিগ্রেসনগী ৱা হৌদোক্লিবনি। ঐগী মরিশুবা ৱাহং: ন্যু ইন্দিয়াগী মঙলানগী মতুং ইন্না লৈবাক অসিগী ফোকস অসি, ঐখোয়না লৈবাক অসিবু অদুগুম্বা সমস্যাশিং অদুদগী কনবা পাম্লিবা অদু, ঐখোয়গী সি.এস.আর. ফন্দ য়ুতিলাইজ তৌবা অদু মদুগী মতুং ইন্না তৌরবদি মদুগী রোদমেপ করি ওইগনি? অমসুং ঐখোয়গী কনেক্তিবিতী অসি করম্না তৌগনি । অদোম্না তোইলেৎ শাবদা অচৌবা থৌদাং য়াবীখ্রে। অসুম্না ঐখোয়না শিংনবশিং অসিদা অমমতা ওইনা মীৎয়েং থমদুনা মখোয়গী ৱারোইশিন পুরক্নবা হোৎনগদবনি। অরোইবা ঐগী মঙাশুবা ৱাহং: ২০২২ ফাওবদা ভারতকী পি.এস.য়ু.শিংনা লৈবাক অসিগী চাউখৎ–থৌরাংগী করম্বা অনৌবা মোদেল পীগদৌরিবগে? ঐখোয়না অরিবা সিস্তেম অদুদা অদুম্মক চৎথগদৌরিবরা নত্রগা অনৌবা সিস্তেমনা শিন্দোক্কদৌরিব্রা? ঐনা শিংনবশিং অসি ৱাহং ওইনা মসিগীদমক থমজরিবনি মদুদি ৱারেপ অসি অদোম্না লৌবীগদৌরিবনি, পোলিসী অদোম্না শেম্বীগদৌরিবনি, লালওং অদোম্না য়াৎপীগদৌরিবনি অমসুং অদুগুম্বা লালোং অদু হৌদোকপসু অদোম্না তৌবীগদৌরিবনি। লৈবাক শেমগৎপগী অচৌবা পান্দমগা লোইননা অদোম্না ইশা–ইশাগী ইন্সতিত্যুৎশিংগী বোর্দ মিতিংশিংদা ৱাহংশিং অসিগী মতাংদা নৈনরকপদা অনৌবা লম্বী থোরক্কনি, অনৌবা মায়োন ফংলক্কনি। মরূপশা, ন্যু ৱার্ল্দ ওর্দরদা ভারতকী জিও–স্ত্রাতেজিক রীচ হেনগৎহনবদা অদোমগী থৌদাং হেনগৎহনবা মথৌ তাই। ঙসি খুদোংচাবা অদু লৈরে অদোমসু মালেম অসিদা চৎলিবনি, মালেমগী মীয়াম অসিগা উনরিবনি। অসিগুম্বা তাঞ্জা অসি হান্নদি তাংনা ফংলমগনি। তাঞ্জা অসি ঐখোয় নান্থোকহনগুমসি। অমসুং অদোমসু মসি নীংথিজনা খঙবীরমগনি মদুদি মতৌ করম্না লৈবাক খরনা মখোয়গী পি.এস.য়ু.শিং অদু অতোপ্পা লৈবাকশিংদা ইথিল পীবা হেনগৎনবগীদমক্তা শিজিন্নবগে হায়বদু। মসিসু অচুম্বা ৱাফম অমনি মদুদি মালেম অসিগী অচৌবা কম্পেনী ৫০০গী মনুংদা মরি থোকপগী অমদি করিগুম্বা লৈবাক অমা নত্রগা অমগী পব্লিক সেক্তরগী কম্পেনীশিংনি। কম্পেনীশিং অসি, মাগী মাগী লৈবাকশিংদা ইনভেস্ত তৌবগীসু অচৌবা পাম্বৈ অমা ওইরি। মরম অসিনা অদোমগী ইন্সতিত্যুৎকী পাক–চাউবা অদু করম্না হেনগৎহনগনি হায়বসিগী মতাংদা লেপ্তনা খনগদবনি। ঙসি গোবর্মেন্ত তু গোবর্মেন্ত কন্তেক্ত অসি হেনগৎলক্লি। মতৌ অসুম্না মসি পি.এস.য়ু. তু পি.এস.য়ু. হেনগৎহন্নবা অদোমগীদমক্তা য়াম্না ফরবা তাঞ্জা অমনি। ঙসি ভারতকী পি.এস.য়ু. অসি ব্রাজীলদগী হৌরগা মোজেম্বীক, রুসিয়াদগী হৌরগা ওস্ত্রেলিয়া ফাওবা মখোয়গী ফিরাল হাইহল্লরি। অদুবু হৌজিক মতমনা মসিসু তাল্লক্লি মদুদি পব্লিক সেক্তরগী কম্পেনীশিংনা ওভর্সীজ ইনভেস্তমেন্তকীদমক্তা অমসুং কম্প্রিহেন্সিব স্ত্রাতেজী শেমদুনা থবক তৌগদবনি। স্ত্রাতেজী শেম্বা মতমদা অদোম্না মসিসু পুক্নীং চংবীগদবনি মদুদি অদোমগী কম্পেনীগী রিতর্ন ওফ ইনভেস্তমেন্ত অদুসু য়াম্না তৌহনগদবনি লোইননা নত্রগা লৈবাক্কী জিও–স্ত্রাতেজিক রীচ অদুসু হেনগৎহনবা ওইহনগদবনি। মরূপশা, ঐখোয়গী রিসোর্সশিং অমসুং তেংবাং পীনবদা থাজবা থমদনা মীওই অমত্তনা মাংদা চখৎপা ঙমদে, ইন্সতিত্যুৎ অমত্তনা লৈবাক অমত্তনা মাংদা চখৎপা খক ঙমদে। ভারত্তা রিসোর্সশিংগী অৱাৎপা লৈতে অদুগা ভারত্তা তেংবাং পীনবগীসু অৱাৎপা লৈতে। ঐখোয়দা ইশাবু থাজজবা অমসুং ৱিল পৱারসু ৱাৎতে। হৌখিবা চহি মরিরোমদা অদোম্না উবীরমগনি অমুক্তা ফাওবা সরকারগী মাইকৈদগী মসি খুদোং থিনীংঙাইনি, অরুবনি হায়বনচিংবা খোঞ্জেল অমত্তা তারম্লোই। শিংনবা খুদিংমকপু শিংনবা ঙম্বা মতৌনি। অমসুং ঐনা থাজৈ মদুদি ঐখোয়না লৈবাক অসিবু, অনৌবা মতোল অদুদা পুবা ঙমগনি। লৈবাক অসিদা পাম্বৈ–রিসোর্সশিংগী অৱাৎপা অমত্তা লৈতে। লাক্লো ঐখোয় পুন্না চখৎমিন্নরসি। ঐনা থাজৈ মদুদি অদোম্না পাইখৎলিবা ইনিসিয়েতিব অসি তুংদসু চৎথখিগনি। অমসুং খন্ন–নৈনবা অসিদগী থোরকপা ৱাখল্লোলশিং অমসুং অনৌবা থোরক্কদবশিং অদু শুপ্নগী ইমপ্লিমেন্ত তৌবদা নত্তনা মোনীতরিংগীসু থৌরাং তৌগদবনি। ঐনা থাজৈ মদুদি ইনর্জী অমসুং এক্সপিরিয়েন্স, ইন্তর্প্রাইজ অমসুং ইন্থুসিয়েজমগী অপুনবদগী অঙকপা ফল পুরক্কনি। ঐগীদমক্তদি পি.এস.য়ু.শিং হায়বদি প্রগতি–সেবা অমসুং উর্জা হায়বনি। অমসুং মসিগী সেন্তরদা য়াওরি এস., সেবা অসি ময়ায়দা য়াওরি। ন্যু ইন্দিয়াগী মঙলান পুদুনা, অনৌবা ইনর্জীনা থল্লবা, সেবাগী ৱাখল্লোন্না য়োম্লবা অদোমগী থবক্না লৈবাক অসিবু চাউখৎপগী মাইকৈদা পুদুনা চৎকনি। মসি ঐগী থাজবনি। তুংলমচৎকা লোইনরবা অদোমগী পোলিসীশিং মাই পাক্লসনু, ন্যু ইন্দিয়াগী ৱাশক অসি মপুং ফাহনবদা অদোম্না অদুক্কী মতিক শরুক য়াবা ওইরসনু, নীংজবা অসিগা লোইননা ঐগী ৱাহৈ লোইশিন্দ্রিঙৈগী মমাংদা ঐনা হায়জরি মদুদি ঐখোয়না নুমিৎ চাম্মনিগী মতুংদা অদোমগী মনুংদগী মকোক থোবশিংগা লোইননা ঐগী ফম্মিন্নবা য়াগদ্রা? নুমিৎ ১০০নিগী মতুংদা অমসুং ঙসি হায়খিবশিং অসি, ঙসি তাখিবশিং অসি, ঙসি উৎখিবশিং অসি। মসিবু তারিক্কী মতুং ইন্না কনানা য়েংগনি, করম্না য়েংগনি, করম্না মপুং ফাহনগনি। করিগুম্বা ঐনা অদোম ময়ামগা লোইনা মতম খরগা হেন্না লোইনবা ফংলগদি তমলকপশিং অদু সরকারদা পুশিনগনি। অদুনা ঐনা খল্লি মদুদি নুমিৎ ১০০নিগী হেক মতুংদা ঙসি অদোম্না হায়বীখিবা ৱাফমশিং অদুগী অশেংবা রোদমেপ পুদুনা রেসপোন্সিবিলিতী লেপথোক্তুনা মাইকৈ অসোমদা চংশিনগনি। হৌজিক ঐ রোদমেপ পামলে, তার্গেত পামলে অমসুং তার্গেত অপুম্বা অদু মীজরেবল ওইহনগদবনি। মদু শেমজিন–শাজিনবা ওইহল্লোইদবনি। মদু মীজরেবল ওইহনগদবনি। অমসুং অদোম য়েংবীয়ু অহোংবা অদু খুদক্তা উরক্কনি। পুমনমক্কী মফমদা য়াইফ–নুংঙাই ফোংদোকচরি। হন্না হন্না থাগৎচরি!